Folketing
1998-10-07

Til hr. Søvndal: Jo, men lad os nu se, hvad der sker. Hvem vil anfægte det, når vi går i gang? Jeg vil bare spørge. Lad os nu se. Der er jo mange af teorierne, der siger, at russerne ikke vil anfægte det. Dumaen vil, men vil Rusland? Det kan jo godt være, at vi taler om en stiltiende accept. Så lad os nu lige se. Jeg er enig med hr. Søvndal i, at for verdensordenen er det væsentligt, at FN spiller en central rolle. Men for at vende tilbage til historien igen. Der var noget, der hed Folkeforbundet. Døde Folkeforbundet ikke, fordi man sad og blokerede hinanden i en uendelighed, på trods af at man godt vidste, hvad det var, der skulle gøres? Og gør man FN en større tjeneste ved at lamme den, så den slet ikke kan spille den rolle, som FN er dedikeret til? Så lad os nu se, hvad der kommer til at ske i de kommende dage og i FN's Sikkerhedsråd. Til gengæld vil jeg så sige til hr.